રાજ્યો અને કેન્દ્રશાસિત પ્રદેશો સાથેના પરામર્શમાં ગૃહ મંત્રાલયે જણાવ્યું કે, રાષ્ટ્રીય ધ્વજ ભારતના લોકોની અપેક્ષાઓ અને આકાંક્ષાઓનું પ્રતિનિધિત્વ કરે છે. અને તેથી જ રાષ્ટ્રીય ધ્વજને સમ્માનનો દરજ્જો આપવો જોઈએ. વધુમાં મંત્રાલયે જણાવ્યું કે, તેમના ધ્યાન ઉપર એવી વાત આવી છે કે, મહત્વપૂર્ણ સમારોહમાં કાગળથી બનાવવામાં આવેલા ધ્વજને બદલે પ્લાસ્ટિકથી બનાવવામાં આવેલા ત્રિરંગાનો ઉપયોગ કરવામાં આવે છે.